ITD มือทอง! คว้างานก่อสร้างโยธา-ติดตั้งอุปกรณ์ไฟฟ้ากับกฟน. มูลค่า 1.94 พันลบ.
ITD คว้างานก่อสร้างงานโยธาพร้อมจัดหาและติดตั้งอุปกรณ์ไฟฟ้าและสายไฟฟ้าใต้ดิน กับกฟน. มูลค่า 1.94 พันล้านบาท
4 ธ.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 27 พ.ย.ที่ผ่านมา บริษัทได้ร่วมลงนามในสัญญาก่อสร้าง กับ การไฟฟ้านครหลวง (กฟน.) เพื่อดำเนินการโครงการก่อสร้างงานโยธาพร้อมจัดหาและติดตั้งอุปกรณ์ไฟฟ้าและสายไฟฟ้าใต้ดินสำหรับการเปลี่ยนระบบสายไฟฟ้าอากาศ เป็นสายไฟฟ้าใต้ดินโครงการพระราม 3 ช่วงสถานีต้นทางถนนตก ถึงสะพานพระราม 9 ระยะเวลาก่อสร้าง 1,260 วัน มูลค่า 1.94 พันล้านบาท (รวมภาษีมูลค่าเพิ่ม)
ทั้งนี้ ลักษณะงานก่อสร้างประกอบด้วย 1.ออกแบบพร้อมก่อสร้างปล่องอุโมงค์ Shaft ขนาดเส้นผ่านศูนย์กลางภายใน 13.0 ม.จำนวน 3 บ่อ และขนาด 7.80 x 12.20 ม.จำนวน 1 บ่อ ความลึกถึงกลางอุโมงค์ 24 ม 2.ออกแบบพร้อมก่อสร้างอุโมงค์ท่อร้อยสายไฟฟ้าขนาดเส้นผ่านศูนย์กลางภายใน 3.60 ม. ความยาว 3,630 ม. ด้วยหัวเจาะอุโมงค์ TBM
3.ออกแบบพร้อมก่อสร้างบ่อพัก และท่อร้อยสาย โดยวิธี Open Cut, Horizontal Directional Drilling และ Pipe Jacking, 4.การออกแบบจัดหา, ติดตั้ง และทดสอบอุปกรณ์ไฟฟ้า และสายไฟฟ้าใต้ดินสำหรับเปลี่ยนระบบสายไฟฟ้าอากาศเป็นสายไฟฟ้าใต้ดิน และ 5.งานอื่นๆ ที่เกี่ยวข้อง